**OBRAZLOŽENJE PRORAČUNA**

**OPĆINE SVETI IVAN ŽABNO**

**ZA 2019. I PROJEKCIJA ZA 2020. I 2021. GODINU**

PRAVNI OSNOV

Odredbama članka 39. Zakona o proračunu („Narodne novine“, broj 87/08., 136/12.i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Izmjene i dopune proračuna provode se po postupku za donošenje proračuna i projekcija.

OBRAZLOŽENJE

UVOD

Metodologija za izradu proračuna jedinice lokalne i područne (regionalne) samouprave propisana je Zakonom o proračunu („ Narodne novine“ broj 87/08., 136/12. i 15/15), podzakonskim aktima kojima se regulira provedba navedenog Zakona, ponajprije Pravilnikom o proračunskim klasifikacijama (Narodne novine, br. 26/10. i 120/13) i Pravilnikom o proračunskom računovodstvu i Računskom planu („Narodne novine, br. 124/14. i 115/15). U slučajevima izmjena proračuna, odnosno promjene sredstava planiranih za razvojne programe, potrebno je izmijeniti i planove razvojnih programa.

Prihodi proračuna za 2019. godinu planirani su u iznosu od 20.950.000,00 kn koji se sastoje od 20.539.537,31 kn prihoda poslovanja, 410.462,69 kn prihoda od prodaje nefinancijske imovine, te planiranog viška iz prethodnih godina koji će se rasporediti u 2019. godini od 1.000,000,00 kuna. Projicirani prihodi u 2020. i 2021. godini iznose 22.389.000,00 kn, odnosno 21.045.660,00 kn.

1. **OPĆI DIO PRORAČUNA OPĆINE SVETI IVAN ŽABNO ZA 2019. GODINU**
2. **RAČUN PRIHODA I RASHODA**
   1. **PRIHODI PRORAČUNA**

1.1.2. Prihodi (skupina 6 + skupina 7)

**Porezni prihodi** planirani su u Proračunu Općine Sveti Ivan Žabno s 9.003.138,62 kuna za 2019. godinu, od navedenog 93% od ukupnih poreznih prihoda odnosi se na porez na dohodak u koji sada pripadaju i sredstva temeljem fiskalnog izravnanja.

**Prihodi od pomoći subjekata unutar općeg proračuna** planirani su s 10.123,133,93 kn, a čine ih prihodi pomoći namijenjeni financiranju kapitalnih projekata u iznosu 100.000,00 kn Ministarstva kulture, pomoći od Ministarstva regionalnog razvoja i fondova EU u iznosu 150.000,00 kn, pomoći iz županijskog proračuna za drvarinu 24.700,00 kn, pomoći iz županijskog proračuna po završenim projektima 657.169,91 kn, tekuće pomoći iz županijskog proračuna za održavanje izbora u iznosu 300.000.00 kuna, pomoći Fonda za energetsku učinkovitost – 100.000,00 kn za projekte koji će se provoditi, kapitalna pomoć planirana je sa 7.500.000,00 kn i to za financiranje sanacije smetlišta Trema-Gmanje, kapitalna pomoći iz državnog proračuna za izgradnju vrtića planirana je sa 300.000,00 kuna, kapitalna pomoć iz državnog proračuna Ministarstva graditeljstva- komunalna oprema - 308.108,40 kn, kapitalna pomoć iz državnog proračuna za energetsku obnovu zgrade 583.155,62 kune.

**Prihodi od imovine** planirani su s 428.764,00 kn, a čine ih najvećim dijelom prihodi od zakupa i iznajmljivanja imovine, odnosno poslovnih prostora, te stanova i prihodi od nezakonito izgrađenih zgrada.

**Prihodi od upravnih i administrativnih pristojbi, pristojbi po posebnim propisima**  planirani su sa 942.500,76 kn. U ovoj skupini prihoda najznačajniji su prihodi od komunalne naknade, planirani u iznosu 680.000,00 kn, doprinosi za šume u iznosu 80.100,76 kn, komunalni doprinos u iznosu 30.000,00, prihodi mještana za modernizaciju nerazvrstanih cesta u iznosu 87.000,00 kn, ostali prihodi planirani su u manjim iznosima.

**Prihodi od prodaje proizvoda i robe te pruženih usluga i prihodi od donacija** planirani su za 2019. godinu sa 32.000,00 kuna. U planiranim prihodima od pruženih usluga nalazi se uvođenje naknade za uređenje voda sa iznosom 30.000,00 kuna, odnosno 10% pripadajućih sredstava, 2.000,00 kuna planirano je kao donacije fizičkih i pravnih osoba.

**Tekuće donacije trgovačkih društava i fizičkih osoba** planirani su s iznosom od 2.000,00 kn

**Kazne, upravne mjere i ostali prihodi** odnose se na troškove prisilne naplate u iznosu 10.000,00 kn.

**Prihodi od prodaje nefinancijske imovine** planirani su sa 410.462,69 kn, a plan za 2019. godinu odnosi se na poljoprivredno zemljište (prodaja) 392.462,69 kn i prihode od prodaje stanova sa stanarskim pravom 18.000,00 kn.

* 1. **RASHODI PRORAČUNA**

Prema općem dijelu proračuna, u kojem su rashodi proračuna prikazani samo po ekonomskoj klasifikaciji, struktura rashoda je slijedeća:

1. Rashodi poslovanja s planom od 18.204,499,24 kn
2. Rashodi za nabavu nefinancijske imovine 3.745.500,76 kn.

Rashodi poslovanja su rashodi koji obuhvaćaju rezultate transakcija koje utječu na smanjenje neto vrijednosti, a klasificiraju se na sljedeće skupine računskog plana:

31 - Rashodi za zaposlene 1.324.139,60 kn

32 - Materijalni rashodi 12.058.781,64 kn

34 - Financijski rashodi 14.000,00 kn

36 - Pomoći dane u inozemstvo i unutar općeg proračuna 686.964,00 kn

37 - Naknade građanima i kućanstvima na temelju osiguranja i druge naknade – 716.852,00 kn

38 - Ostali rashodi 3.403.762,00 kn.

Rashodi za nabavu nefinancijske imovine jesu:

41 – Rashodi za nabavu neproizvedene dugotrajne imovine – 15.000,00 kn

42 – Rashodi za nabavu proizvedene dugotrajne imovine – 3.410.000,00 kn

45 – Rashodi za dodatna ulaganja na nefinancijskoj imovini – 320.500,76 kn

Vlastiti izvori, odnosno višak poslovanja planiran je sa 1.000.000,00 kuna.

1. **POSEBNI DIO PRORAČUNA OPĆINE SVETI IVAN ŽABNO ZA 2019. GODINU**

U Posebnom dijelu proračuna rashodi se prate po organizacijskoj, funkcijskoj, programskoj klasifikaciji i izvorima financiranja.

U nastavku je dan pregled rashoda po programima koji su definirani u proračunu za 2019. godinu:

UKUPNO RASHODI/IZDACI 21.950.000,00 kn

OPĆINSKO VIJEĆE

Program 1000 FINANCIRANJE REDOVNE DJELATNOSTI OPĆINE 563.800,00 kn

Program 1000 PROSTORNI PLAN 15.000,00 kn

Program 1002 SUFINANCIRANJE ŠPORTA KULTURE I RELIGIJE 44.092,69 kn

JEDINSTVENI UPRAVNI ODJEL

Program 1000 FINANCIRANJE REDOVNE DJELATNOSTI 2.097.672,69 kn

Program 1000 VODOVOD 2.000.000,00 kn

Program 1001 IZGRADNJA CESTA 2.614.106,00 kn

Program 1002 IZGRADNJA KOMUNALNE INFRASTRUKTURE 520.000,00 kn

Program 1003 ODRŽAVANJE KOMUNALNE INFRASTRUKTURE 1.348.773,31 kn

Program 1004 ODRŽAVANJE GRAĐEVINSKIH OBJEKATA 615.000,00 kn

Program 1005 GRAĐENJE OBJEKATA U VLASNIŠTVU OPĆINE 1.020.500,76 kn

Program 1001 KAPITALNA ULAGANJA 15.000,00 kn

Program 1002 PROGRAMI NA SANACIJI SMETLIŠTA 8.092.869,24 kn

Program 1000 GEODETSKO KATASTARSKA IZMJERA 10.000,00 kn

Program 1000 ŠKOLSTVO 515.264,00 kn

Program 1001 PROGRAM PREDŠKOLSKOG ODGOJA 414.700,00 kn

Program 1002 SUFINANCIRANJE SPORTA, KULTURE I RELIGIJE 405.000,00 kn

Program 1003 SUFINANCIRANJE UDRUGA 60.000,00 kn

Program 1004 PROGRAM POTPORA U OBRAZOVANJU 174.000,00 kn

Program 1000 PROGRAM SOCIJALNE SKRBI I ZDRAVSTVA 241.286,00 kn

Program 1001 PROGRAMI HUMANITARNIH UDRUGA 58.528,00 kn

Program 1000 POTICANJE POLJOPRIVREDNIH GOSPODARSTAVA I

POLJOPRIVREDE 8.000,00 kn

Program 1000 ZAŠTITA OD POŽARA I SPAŠAVANJE 425.500,00 kn

Program 1000 DRUŠTVENI DOMOVI 295.000,00 kn

Program 1012 ZAŠTITA I ZBRINJAVANJE ŽIVOTNJA 25.907,31 kn

Program 1012 NABAVA OPREME 300.000,00 kn

Program 1001 ZAŠTITA OKOLIŠA 70.000,00 kn

Iz tabelarnog prikaza je vidljivo da je proračunom stavljen naglasak na izgradnju vodovodne mreže u planiranom iznosu 2.000.000,00 kn, modernizaciju nerazvrstanih cesta, putne i kanalske mreže i mostova u iznosu 2.614.106,00 kn, održavanje komunalne infrastrukture 1.348.773,31 kn, građenje objekata u vlasništvu općine 1.020.500,76.kn, sanaciju smetlišta Trema-Gmanje u iznosu 8.092.869,24 kn, izgradnju dječjeg vrtića što u programu predškolskog odgoja iznosi 300.000,00 kn dok se preostali iznos od 114.700,00 kn odnosi na materijalne troškove djelatnika u predškolskom odgoju.

Program 1000 FINANCIRANJE REDOVNE DJELATNOSTI OPĆINE na organizacijskoj klasifikaciji OPĆINSKOG VIJEĆA sastoji se od slijedećih aktivnosti:

Kroz Aktivnost A100001 Materijalni rashodi planirana su sredstva za razdoblje 2019. do 2021. godine i to za naknade troškova vijećnicima, naknade povjerenstvima i biračkim odborima za predstojeće izbore, reprezentaciju, rashode protokola u iznosu 371.000,00 kn, uz povećanje za 2020. i smanjenje za 2021. godinu.

Aktivnost A100002 Političke stranke - planirana su sredstva za političke stranke u iznosu 22.800,00 kn za 2019. godinu.

Aktivnost A100003 Sponzorstva odnose se na pokroviteljstva Općine planirana u iznosu 20.000,00 kn za 2019. godinu.

Aktivnost A100005 Materijalni rashodi i rashodi za usluge planirani su u iznosu 150.000,00 kn za 2019. godinu, a odnosi se na odvjetničke usluge, planirani iznos 18.000,00 kn, premije osiguranja imovine 2.000,00 kn i geodetsko-katastarske usluge 130.000,00 kn.

Program 1000 Prostorni plan na organizacijskoj klasifikaciji Općinskog vijeća planiran je sa slijedećim aktivnostima:

Aktivnost ZZPU-Izrada izvješća o stanju u prostoru planirana je za 2019. u iznosu 15.000,00kn.

Program 1002 Sufinanciranje športa, kulture i religije, sastoji se od aktivnosti: Održavanje svetoivanjskih dana koja je planirana sa 44.092,69 kn za 2019. godinu.

Na organizacijskoj klasifikaciji JEDINSTVENOG UPRAVNOG ODJELA planirani su sljedeći programi:

Program 1000 Financiranje redovne djelatnosti u iznosu od 2.097.672,69 kn planiran je za 2019. godinu, a sastoji se od slijedećih aktivnosti:

Kroz Aktivnost A100004 Rashodi za zaposlene planirana su sredstva za razdoblje od 2019. do 2021. godine i to za podmirenje bruto plaća i doprinosa na plaće za obavezno zdravstveno osiguranje, ozljede na radu i osiguranje u slučaju nezaposlenosti za 5 zaposlenih službenika i namještenika i dva dužnosnika, te ostali rashodi za zaposlene u iznosu 1.398.139,60 kuna.

Aktivnost A100005 Materijalni rashodi i rashodi za usluge planirana je za 2019. godinu sa 639.533,09 kn, u iznosu su sadržane dnevnice za službeni put, naknade na službenom putu, naknade za prijevoz na posao i s posla, seminari, savjetovanja, uredski materijal, literatura, materijal i sredstva za čišćenje, motorni benzin i dizel gorivo, tekuće održavanje fotokopirnog aparata i ostalih uređaja, sitni inventar, usluge telefona, telefaksa, poštarina, sufinanciranje dimnjačarske usluge, ugovori o djelu, članarine-HRT, javnobilježničke pristojbe, ostali nespomenuti rashodi poslovanja, usluge platnog prometa, usluge banaka, usluge održavanja računala i printera, usluge čišćenja snijega, troškovi pružanja savjetodavnih usluga – konzultantske usluge, tisak, usluge održavanje programa i tuzemne članarine- gradovi i općine.

Aktivnost A100006 Izrada strateškog razvojnog programa općine planirana je od 2019. do 2021. godine u iznosu 25.000,00 kn, 25.500,00 kn, 23.970,00kn.

Aktivnost A100008 Opremanje jedinstvenog upravnog odjela planirana je za 2019. godinu s 35.000,00 kn, a odnosi se na nabavu računala, uredskog namještaja i informatičkih programa.

Program 1000 VODOVOD planiran je u iznosu 2.000.000,00 kn, a sastoji se od slijedećih aktivnosti:

Kapitalni projekt K100007 Kapitalne donacije Vodnim uslugama d.o.o. Križevci za vodovod Temeljem Zakona o vodama, cijelim sustavom vodoopskrbe upravlja Poduzeće Vodne usluge d.o.o. pa stoga sva sredstva za izgradnju vodovoda na području naše općine doznačujemo Vodnim uslugama d.o.o. Križevci.

Program 1000 Izgradnja cesta

Aktivnost A100001 Modernizacija nerazvrstanih cesta planirana je za 2019. godinu u iznosu 1.975.000,00 kn, cilj aktivnosti je osigurati bolje uvjete stanovanja mještana općine.

Aktivnost A100002 Putna i kanalska mreža planom za 2019. planirana je sa 159.106,00 kn i očekivani cilj je spriječiti poplave, odnosno poboljšati odvodnju.

Aktivnost A1000003 Tekuće održavanje mostova plan 2019. do 2021. iznos je 30.000,00 kn za 2019., 30.600,00 kn za 2020., te 2021. 28.764,00 kn.

Aktivnost Modernizacija lokalnih cesta planirana je za 2019. godinu u iznosu 400.000,00 kuna, a odnosi se na pomoć gradskom proračunu za lokalnu cestu Lanišće – Gornje Selo.

Aktivnost A100005 Snimanje i ucrtavanje cesta planirano je za 2019. godinu iznosom od 50.000,00 kn.

Program 1002 Izgradnja komunalne infrastrukture

Kapitalni projekt K100001 Kanalizacija planiran je za 2019. godinu sa 270.000,00 kn, sredstva se također refundiraju Vodnim uslugama d.o.o. Križevci jer upravljaju i sustavom odvodnje, sredstva su namjena financiranju izrade projektne dokumentacije za kanalizaciju uz državnu cestu D28 na relaciji Škrinjari-Markovac Križevački.

Kapitalni projekt K100002 Projektna dokumentacija u iznosu 100.000,00 kn za 2019. godinu planirana je za izradu projektne dokumentacije za domove i ceste i zgrade općine.

Kapitalni projekt K100005 Sanacija odlagališta otpada Trema-Gmanje planirana je za 2019. sa 80.000,00 kuna za dio projektne, odnosno troškova dokumentacije.

Tekući projekt T100001 Financiranje izrade popratne dokumentacije za korištenje EU sredstava planiran je iznosima 70.000,00 kn kroz godine od 2019. do 2021., sredstva će se koristiti za prijave na raspisane natječaje za korištenje sredstava.

Program 1003 Održavanje programa komunalne infrastrukture

Aktivnost A100001 Održavanje javne rasvjete plan za 2019. godinu je 500.000,00 kn, očekuje se jeftinija struja pošto smo prešli na drugog isporučitelja, odnosno Hrvatski telekom d.d.

Planirani iznos obuhvaća rekonstrukciju javne rasvjete u iznosu 290.000,00 kn, potrošnju javne rasvjete u iznosu 130.000,00 i održavanje javne rasvjete u iznosu 80.000,00 kn.

Aktivnost A100002 Održavanje javnih površina i odvoz smeća planirana je za 2019. godinu sa 233.736,00 kn, a odnosi se na radove na javnim površinama i odvoz smeća.

Aktivnost A100004 Modernizacija nogostupa planirana je za 2019. godinu sa 195.037,31 kn, za 2020. 198.938,06 kn, za 2021. godinu 187.001,78 kn.

Aktivnost A100005 Održavanje nerazvrstanih cesta planirana je za 2019. godinu sa 420.000,00 kuna.

Program 1004 Održavanje građevinskih objekata sadrži slijedeće aktivnosti:

Aktivnost A100001 Održavanje građevinskih objekata, konkretno za održavanja zgrada općine planirano je 500.000,00 kn za 2019., 306.000,00 kn za 2020. i 287.640,00 kn za 2021.

Aktivnost Uređenje autobusnih stajališta planirana je sa 15.000,00 kuna za 2019. godinu.

Aktivnost Legalizacija građevinskih objekata planirana je sa 100.000,00 kuna za 2019. godinu.

Program 1005 Građenje objekata u vlasništvu općine sastoji se od:

Aktivnosti A100006 Energetska obnova zgrade općine u iznosu 700.000,00 kuna, tekućeg projekta Obnova društvenih domova u vlasništvu općine, plan za 2019. 320.500,76 kn, za 2020.- 202.511,56 kn i 2021. 96.360,12 kn.

Program 10001 Ostala kapitalna ulaganja sastoji se od Kapitalni projekt K1000001 Otkup zemljišta planiran je za 2019. u iznosu 15.000,00 kn.

Program 1002 Programi na sanaciji smetlišta

Kapitalni projekt K100001 Sanacija smetlišta planiran je u iznosu 8.092.869,24 kuna za 2019. godinu, i to 7.942.869,24 kn za sanaciju smetlišta Trema-Gmanje i 150.000,00 kuna za 2019. godinu planirano je pomoći Gradu Križevci za sanaciju smetlišta Ivančino Brdo.

Program 1000 Geodetsko-katastarska izmjera sadrži Aktivnost A100001 Geodetsko-katastarska izmjera planirana sa 5.000,00 kn za 2019. godinu.

Aktivnost A100003 Sudske pristojbe planirana je sa 5.000,00 kn za 2019. godinu.

Program 1000 Školstvo sastoji se od slijedećih aktivnosti:

Aktivnost A100001 Poklon paketi planirana je sa 6.000,00 kn za 2019. godinu, a odnosi se na darivanje predškolske djece, te djece od 1-4 razreda za Sv. Nikolu.

Aktivnosti A100002 Tekuće donacije školi planirana je u iznosu 35.000,00 kn za 2019., 35.700,00 kuna za 2020. godinu, 33.558,00kn za 2021. godinu, navedenom aktivnošću podržavaju se aktivnosti O.Š.“ Grigor Vitez“ Sveti Ivan Žabno, a prema priloženim zamolbama osnovne škole.

Aktivnost A100002 Stipendije i školarine planirana je za 2019. godinu u iznosu 70.000,00 kn, cilj aktivnosti je dodjela stipendija za omogućavanje nastavka školovanja, odnosno fakulteta, te doprinos jačanju obrazovanosti mještana općine.

Aktivnost A100005 Sufinanciranje cijene prijevoza studenata je potpora Općine planirana u iznosu 6.000,00 kn za 2019., 2020.-6.120,00., i 2021.-5.752,80 kn.

Aktivnost A100010 Asistent u nastavi – putni troškovi planirani su sa 6.389,28 kn za 2019. godinu

Aktivnost A100012 Sufinanciranje udžbenika i ostalih dopunskih nastavnih sredstava planirana je sa 300.000,00 kuna za 2019. godinu. Cilj je omogućiti osnovnoškolcima besplatne udžbenike i likovne mape u cilju podržavanja obrazovanja.

Tekući projekt T100001 Dječje igralište planiran je u iznosu 50.000,00 kn za 2019. godinu za uređenje dječjih igrališta u općini, odnosno kupnju sprava za igralište.

Tekući projekt T100002 Naknada logopedu za rad s djecom planiran je u iznosu 42.000,00 kn za 2019. godinu.

Program 1001 Program predškolskog odgoja planiran je po aktivnostima:

Aktivnost A100001 Financiranje redovne djelatnosti planirana je u iznosu 114.700,00 kn za 2019., 2020. godinu 116.994,00., 2021. -109.974,36 u cilju zadržavanja postojećeg broja stručnih zaposlenika u skladu s državnim pedagoškim standardom koji će svojim radom omogućiti provođenja redovnih djelatnosti ustanove i posebne programe.

Cilj predškolskog odgoja je holističkim pristupom postići takvo okruženje koje će

svojom kvalitetom osigurati optimalne uvjete življenja, učenja, odgoja i razvoja djece u

predškolskoj ustanovi. Cilj programa predškole je adaptacija i socijalizacija djece u odgojno-obrazovnim skupinama kako bi se pripremili za polazak u osnovnu školu.

Kapitalni projekt K100003 Izgradnja dječjeg vrtića planirana je u iznosu 300.000,00 kn za 2019. godinu, te sljedeće godine izgradnje 2020. 2.345.999,24 kune, 2021. godine 1.287.640,00 kuna.

Program 1002 Sufinanciranje sporta, kulture i religije planiran je od 2019.-2021 iznosima od 405.000,00 kn za 2019. godinu, 413.100,00 kn za 2020. i 413.100,00 kn za 2021. godinu, a sastoji se od sljedećih aktivnosti:

Aktivnost A1000008 Etnografska zbirka planirana je iznosom od 2.000,00 kn za 2019. godinu, Aktivnost A100001 Gradska knjižnica planirana je sa 16.000,00 kuna za korištenje bibliobusa, aktivnost A1000013 Tekuće donacije vjerskim zajednicama planirana je za 2019. godinu sa 64.000,00 kn, za 2020. godinu 65.280,00 kn za 2021. godinu 61.363,20 kn, Aktivnost Gradski muzej Križevci za arheološka iskapanja planirano je 3.000,00 za 2019. godinu.

Aktivnost A1000017 Sredstva za sport planirana su za 2019. godinu sa 220.000,00 kn, odnosno 224.000,00 kn za 2020. i 210.936,00 kn za 2021. godinu.

Cilj aktivnosti: Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja.

Kapitalni projekt K100001 Kapitalne donacije vjerskim zajednicama planiran je iznosom 100.000,00 kn za 2019. godinu, 2020. godinu 102.000,00 kuna, plan za 2021. je 95.880,00 kn, a odnosi se na očuvanje kulturne baštine našeg kraja kroz obnovu kapelica i crkava.

Program 1003 Sufinanciranje udruga, Aktivnost A100004 Sufinanciranje projekata i programa udruga – kultura planirana je iznosom od 60.000,00 kn što će dobivati udruge na području općine koje se prijave na natječaj.

Program 1004 Program potpora u obrazovanju planiran ja sa 174.000,00 kn, Aktivnost A100001 Sufinanciranje smještaja u vrtić planirana je sa 174.000,00 kn za 2019. godinu.

Program socijalne skrbi i zdravstva planiran je sa 241.286,00 kn,

Aktivnost A100001 Briga o starijim osobama i umirovljenicima odnosi se na putne troškove geronto domaćice koja brine o starijim i nemoćnim osobama, također i sufinaciranje plaće koju refundiramo Crvenom križu Križevci, planirana je u iznosu 25.076,00 kuna za 2019. godinu.

Aktivnost A100002 Briga o socijalno ugroženim skupinama planirana je sa 55.000,00 kn za 2019. godinu.

Ova aktivnost odnosi se na sve oblike socijalnih pomoći koje će se sukladno Programu

javnih potreba u socijalnoj skrbi na području Općine Sveti Ivan Žabno za 2019. godinu dodjeljivati građanima i kućanstvima u socijalno-zaštitnoj potrebi.

Aktivnost A100006 Pomoć obiteljima i kućanstvima – ogrjev planirana je u iznosu 24.700,00 kuna kroz godine.

Cilj navedenih aktivnosti je isplata pomoći za ogrjev građanima i kućanstvima koji trenutno

nisu u mogućnosti financijski skrbiti o sebi i svojim obiteljima.

Aktivnost A100007 Provođenje natalitetnih mjera planirana je u iznosu 60.000,00 kn, odnosi se na porodiljne naknade koje isplaćuje općina u iznosu 1.500,00 kn po rođenom djetetu.

Aktivnost A100008 Sufinanciranje zdravstvene zaštite planirana je u iznosu 76.510,00 kn za 2019. godinu, a odnosi se na sufinanciranje dežurstva Ljekarne Križevci u planiranom iznosu od 6.510,00 kn i deratizacije i dezinsekcije radi očuvanja zdravlja ljudi koja se jednom godišnje provodi na području općine, a planirana je iznosom od 70.000,00 kn.

Program 1001 Programi humanitarnih udruga planiran je iznosom od 58.528,00 kn za 2019. godinu, a sadrži: Aktivnost A100001 Ostale humanitarne aktivnosti planirani iznos 48.528,000 kn za 2019. godinu, odnosi se na tekuće donacije Crvenom križu po zakonskoj obavezi i Aktivnost A100002 Zaštita socijalno osjetljivih kategorija društva planirana je u iznosu 10.000,00 kn za 2019. godinu.

Program 1000 Poticanje poljoprivrednih gospodarstva i poljoprivrede sastoji se od aktivnosti:

Aktivnost A100002 Pomoć za ublažavanje posljedica od elementarnih nepogoda planirana je sa 2.000,00 za 2019. godinu.

Tekući projekt T10003 Izrada lokalne razvojne strategije planiran je sa 6.000,00 kn za 2019. godinu.

Program 1000 Zaštita od požara i spašavanje planiran je za 2019. godinu iznosom od 425.500,00kn, a obuhvaća aktivnost A100001 Ostale tekuće donacije-VZ Sveti Ivan Žabno, plan za 2019. godinu 320.000,00 kn, što je zakonska obveza i Aktivnost A100002 Civilna zaštita planirana je za 2019. sa 8.000,00 kn, Aktivnost A100003 Financiranje Hrvatske gorske službe spašavanja planirana je iznosom od 10.000,00 kn.

Aktivnost A100005 Ostale tekuće donacije u naravi-vatrogasna oprema planirana je sa 80.000,00 kn za 2019. godinu.

Aktivnost A100006 Izrada procjene rizika od velikih nesreća planirana je sa 7.500,00 kuna za 2019. godinu.

Program 1000 Društveni domovi sastoji se od Aktivnosti A100002 Rasvjeta u društvenim domovima koja je planirana iznosom 75.000,00 kn za razdoblje 2019. godine i Aktivnosti A100003 Tekuće i investicijsko održavanje društvenih domova koje je za 2019. godinu planirano sa 220.000,00 kuna, za 2020. 224.400,00 i za 2021. 210.936,00 kuna.

Program 1012 Zaštita i zbrinjavanje životinja

Aktivnost A100012 Higijeničarska služba i zaštita životinja planirana je sa iznosom od 25.907,31 kn za 2019. godinu. Program se odnosi na provedbu Zakona o zaštiti životinja.

Program 1012 Nabava opreme

Aktivnost A101202 Komunalna oprema za održavanje javnih površina planirana je sa iznosom 300.000,00 kn za 2019. godinu. Cilj je održavanje javnih i zelenih površina u smislu čišćenja, sadnje cvijeća i drveća, te ostali hortikulturni radovi što će stanovnicima omogućiti zdraviji i kvalitetniji život.

Program 1001 ZAŠTITA OKOLIŠA

Aktivnost A100001 Nabava spremnika za odvojeno prikupljanje otpada planirana je sa 70.000,00 kuna za 2019. što iznosi 15% sredstava koje općina treba osigurati u proračunu da bi se dobili spremnici koje po provedenom natječaju dostavlja Fond za zaštitu okoliša i energetsku učinkovitost. Cilj je stanovnicima općine osigurati sortirani odvoz smeća, te jačanje svijesti o zaštiti okoliša razvrstavanjem i prikupljanjem otpada koji se može koristiti u daljnjoj preradi.